Liga Champions UEFA 2021–22

Liga Champions UEFA 2021–22 inggih punika édisi ka-67 wimbakara sépakbola utama klub Éropa sané kaselenggarayang olih UEFA, lan édisi ka-30 daweg magentos aran saking Piala Champions Klub Éropa dados Liga Champions UEFA.

Real Madrid ngaonang Liverpool 1–0 ring final, sané kamargiang ring Stade de France ring Saint-Denis, Prancis, antuk sané dados rékor gelar Piala Éropa ka-14, miwah sané kalima ring sia warsa. Laga niki pamahbahné kadudonin antuk kamainang ring Allianz Aréna ring München, Jerman. Sakémanten, santukan panundaan tur pagingsiran final 2020, tuan umah kaundur awarsa, sareng Saint Petersburg kadudonin manados tuan umah final 2022. Krana invasi Rusia nuju Ukraina sané kakawitin ring sasih Pébruari 2022, final pungkuranné kagingsirang nuju Saint-Denis. Dados jayanti, Real Madrid otomatis lolos nuju babak grup Liga Champions UEFA 2022–23, taler polih hak antuk malaga pantaraning jayanti Liga Éropa UEFA 2021–22, Eintracht Frankfurt, ring Piala Super UEFA 2022 saha ngamiletin pacentokan Piala Jagat Antarklub FIFA 2022, sané ring makakalihné ipun prasida dados jayanti.

Chelsea inggih punika jayanti pungkuran, sakémanten ipun kasisihang ring fase gugur [[Liga Champions UEFA 2021–22]#Prapat final|prapat final]] olih jayanti ungkurné Real Madrid.

Musim niki inggih punika musim pertama saking 1999–2000 (musim kapertama sesampun pabubaran Piala Winners UEFA) ring dija tiga wimbakara utama klub Eropa (Liga Champions UEFA, Liga Éropa UEFA, miwah Liga Konférénsi Eropa UEFA sané wawu kaadegang) kaselenggarayang olih UEFA. Nénten wénten pagentosan sané kamargiang ring format Liga Champions, sakémanten tim sané kasisihang saking babak panyisihan miwah babak kualifikasi kapertama Liga Champions mangkin kagingsirang nuju Liga Konferénsi Eropa saha nénten Liga Éropa.

Ring 24 Juni 2021, UEFA nyumpu usulan antuk ngapusang parikrama gol tandang ring makasami wimbakara klub UEFA, sané sampun kaanggén saking warsa 1965. olih krana nika, pinaka ring laga kalih leg kalih tim ngaripta akéh gol agrégat sané pateh, pamenang laga ten pacang katentuang olih akéh gol tandang sané karipta olih soang-soang tim, sakémanten setata katentuang olih selisih 30 menit. pelantangan galah, miwah ritatkala makakalih tim ngaripta akéh gol sané pateh ring pelatangan galah, pamenangné pacang katentuang saking adu penalti.

 Pustaka 

2020-2021